TACLOBAN CITY, Leyte, April 23 (PIA) – An kanan gobyerno buhatan han Government Service and Insurance System (GSIS) in naghatag home emergency loan program (HELP) ha mga GSIS members nga na-ukoy kon na-trabaho ha Mahaplag, Leyte ngan Santa Rita, Samar.
An mga miembro han GSIS nga aada han nasabi nga mga lugar in mahihimo na mag apply han programa nga HELP tubtub ika 30 han Abril. An HELP, in usa la nga special loan program, nga makakabulig ha mga GSIS members nga upayon an ira mga balay ha komunidad nga ginduro pagwakay han super-typhoon “Yolanda.”
Ha nasabi nga programa, an maximum loan in depende han kai-iha han ira serbisyo.
Para han mga ubos pa hin lima ka tuig an serbisyo, mahihimo hira humuram hin P30,000; samtang an serbisyo nga umabot na hin lima ka tuig ugaring ubos hin diyes anyos in mahihimo humuram hin P100,000.
An mga miembro nga nagserbisyo na han gobyerno hin diyes anyos kon sobra in mahihihimo na mag huram hin P200,000. An utang in mahihimo bayaran hin 10 anyos nga may interes nga sayes porsyento.
Kinahanglan an pag-approve han kanan ahensya authorized officer (AAO) aber maproseso an loan.
Segun han GSIS an HELP in baton han kanan Presidente mando ha government agencies nga tagan hin igo nga financial support an mga Yolanda victims aber upayon an ira mga balay ngan makapagpadayon han ira pakabuhi ngan iba pa nga pangita.
An HELP in usa han kanan GSIS programa nga mabulig ha Yolanda victims. An iba pa, amo an paghatag hin six-month loan moratorium para han miembro ngan pensioners nga nakadto han duro an epekto; an usa nga enhanced emergency loan nga may higher credit limit hin P40,000 para han miembros nga may outstanding emergency loan balance; ngan para han syahan nga pensioners’ emergency loan nga nakantidad hin P20,000.
Usa nga surok han GSIS in nagsumat han Philippine Information Agency ngan an Board of Trustees in nag-aprubar na han extension han loans moratorium tubtub Nobyembre yana nga tuig, imbes nga unom ka bulan nga una nga ginpasamwak. Mapadara daw hira hin official emails/ notices sunod nga semana. (PIA 8)(trans: PIA 8-Samar/nbq)
http://news.pia.gov.ph/index.php?article=1141398054809
war_Latn war_Latn war_Latn war_Latn war_Latn war_Latn war_Latn war_Latn war_Latn zho_Hans